Grčija nastopa na Pesmi Evrovizije od leta 1974. Kasneje se izbora ni udeležila šestkrat, in sicer v letih 1975, 1982, 1984, 1986, 1999 in 2000. Svojo prvo zmago je dosegla leta 2005, ko jo je predstavljala pevka Elena Paparizou s pesmijo "My number one". Druga najboljša grška uvrstitev pred tem je bila iz leta 2001, ko je duo Antique, v katerem je nastopala prav tako Elena Paparizou, s pesmijo "Die for you (I would)" zasedla 3. mesto. Tudi leta 2005 je grški predstavnik Sakis Rouvas zasedel 3. mesto. Zaradi zmage leta 2005 je Pesem Evrovizije 2006 gostila grška prestolnica Atene. Voditelja sta bila Sakis Rouvas in Maria Menounos.